
Nr. 7163/23.07.2026	

REFERAT DE APROBARE
Privind proiectul de hotărâre privind probarea documentației de atribuire pentru delegarea activității de colectare separată și transport separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat, în cadrul Sistemului de Management Integrat al Deșeurilor din județul Iași, cu excepția municipiului Iași.

Activitatea de salubrizare a Comunei Lețcani este un serviciu public local, organizat, coordonat, reglementat, condus, monitorizat si controlat de autoritatea administratiei publice locale, conform prevederilor Legii serviciului de salubrizare a localităţilor nr. 101 din 25 aprilie 2006, republicată, cu modificările și completările ulterioare.
Comuna Lețcani este membru fondator al ADIS Iași, asociație care, în numele și pentru instituția noastră, a încheiat:
a) contractul de delegare a gestiunii serviciului de colectare și transport a deșeurilor municipale în județul Iași nr. 357/30.10.2018, cu S.C. Girexim Universal S.A.;
b) contractul de delegare prin concesiune a operării stațiilor de transfer și a instalațiilor de tratare a deșeurilor municipale în Județul Iași, cu asocierea Sorain Cecchini Techno Espana SLU - SC Iasicon SA - SC Edil Industry SRL.
Aceste contracte au expirat, iar la nivelul ADIS Iași a fost elaborat caietul de sarcini pentru licitația necesară atribuirii contractului de gestionare a deșeurilor de pe raza întregului județ, mai puțin Mun. Iași. Documentația trebuie însușită de fiecare UAT membru al ADIS Iași, conform prevederilor legale detaliate în anexele prezentate.
Așadar, având în vedere:
a) Referatul de specialitate nr. 7152/22.07.2026întocmit de către Comp. Protecția Mediului;
b) Documentul de Poziție privind modul de implementare al proiectului „Sistem de Management Integrat al Deșeurilor în județul Iași” și actele adiționale nr. 1 și 2 la Documentul de Poziție”; 
c) Actul Constitutiv și Statutul Asociației de Dezvoltare Intercomunitară pentru Salubritate A.D.I.S. Iași;
d) Prevederile Legii nr. 51/2006 privind serviciile comunitare de utilități publice, republicată cu modificările și completările ulterioare;
e) Prevederile Legii 101/2006 privind serviciile de salubrizare a localităților, republicată;
f) Prevederile Legii 100/2016 privind concesiunile de lucrări și concesiunile de servicii cu modificările și completările ulterioare; 
g) H.G. 867/2016 privind aprobarea Normelor metodologice de aplicare a prevederilor referitoare la atribuirea contractelor de concesiune de lucrări și de concesiune de servicii din Legea 100/2016 privind concesiunile de lucrări și concesiune de servicii;
h) Contractul de Finanțare a Proiectului „Sistem de Management Integrat al Deșeurilor în județul Iași” nr. 69/30.05.2017, încheiat între Consiliul Județean Iași și MDRAPFE;
i) Adresa de înaintare spre aprobare a documentațiilor de atribuire nr. 1128/25.05.2026 transmisă de Asociația de Dezvoltare Intercomunitară pentru Salubritate A.D.I.S. Iași.
	Propun spre dezbatere și aprobare prezentul proiect de hotărâre.
Proiectul de hotărâre va fi înaintat comisiilor de specialitate pentru avizare, după care va fi supus aprobării Consiliului Local.

INIȚIATOR
PRIMAR JURIST
TURCU STELIAN


image1.png




